Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hogy bizonyára elkerülte Miniszter Úr figyelmét a 1999. évi LXXXV. törvény 62. §-a. Azt a jogalkotói hibát, amelyre
Paragraph Index: 1696

hogy bizonyára elkerülte Miniszter Úr figyelmét a 1999. évi LXXXV. törvény 62. §-a. Azt a jogalkotói hibát, amelyre ajánlásomban rámutattam, e törvényhely korrigálta, mégpedig 1999. szeptember 15-i hatálybalépéssel. E korrekcióra nyilvánvalóan nem lett volna szükség, amennyiben az Ön értelmezése helytálló volna. A Ttv. vitatott rendelkezéseit értelmezni — mégpedig mindenkire kötelező erővel — az igazságszolgáltatás ügyben eljáró hatóságainak lesz a feladata. A jogbiztonságot súlyosan veszélyeztető helyzet alakulna ki, ha a jogalkalmazó közigazgatási szervek még az egyértelmű törvényszöveg esetén is logikai, rendszertani vagy történeti jogértelmezésbe kezdenének, és — saját érdekeiknek megfelelően — meg kívánnák fejteni a jogalkotó szándékát. Arra is utalnom kell, hogy a jogalkotó hibája miatt előálló jogszabályi ellentmondások hátrányos — jelen esetben súlyos büntetőjogi — következményei egy jogállamban aligha háríthatók az állampolgárra. Nem kívánom minősíteni érvelésének az a részét, mely szerint a Ttv. „6. § (5) bekezdése a minősítői jogkör átruházására, magára az átruházási aktusra hatalmaz fel és nem az alárendeltségébe tartozó más személy minősítésére”, mert az nem kevesebbet állít, minthogy egy alkotmányos joggal öszszefüggésben a törvény szövegét félretéve egy belső szabályzatot kell iránymutatónak tekinteni. Az e ponttal kapcsolatban összegzett megállapítására reagálva jelzem, hogy a kérdéses időszakban keletkezett, átruházott hatáskörben [tehát nem a Ttv. 6. § (1) q) pont szerinti vezető által] minősített irat kapcsán — egy esetleges adatvédelmi biztosi vizsgálat során — csak azt tudnám megállapítani, hogy azokat olyan személy minősítette, akinek erre az akkor hatályos jog szerint nem volt jogosultsága. Továbbra is az a véleményem tehát, hogy az ilyen iratokat is kell úgy tekinteni, mint amelyek nincsenek jogszerűen minősítve. 2000/88/II. szám Ad. III. Egyetértve az e pontban megfogalmazottakkal, annyit kiegészítésként mindenképpen fontosnak tartok megemlíteni, hogy a nemzetbiztonsági szolgálatoknál csak személyes vagy közérdekű adatok létezhetnek, amelyek egy részének megismerhetőségét a minősítés vagy belső használatú jellegük, esetleg a döntéselőkészítéssel való összefüggésük a törvényben meghatározott ideig korlátozhatja.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes